স্টাফ রিপোর্টার ॥ লাখাইয়ে নাশকতার পরিকল্পনার অভিযোগে আটক ৫ জামাত নেতার ১ দিনের জেল রিমান্ড মঞ্জুর করেছেন আদালত। গত সোমবার দুপুরে বিজ্ঞ সিনিয়র জুডিসিয়াল ম্যাজিষ্ট্রেট শামসাদ বেগমের আদালতে আসামীর উপস্থিতিতে শুনানী শেষে আসামীদেরকে একদিনের জন্য জেল গেইটে জিজ্ঞাসাবাদ করার জন্য আদেশ প্রদান করেন। আসামী পক্ষে মামলা পরিচালনা করেন এডঃ হাফিজুল ইসলামসহ অর্ধশতাধিক আইনজীবি। উল্লেখ্য, গত ১৮ জুন দুপুরে লাখাই উপজেলা ভাদিকারা ইসলামিয়া মাদ্রাসায় গোপন বৈঠকে বসে নাশকতার পরিকল্পনা করার অভিযোগে লাখাই থানা পুলিশ তাদের আটক করেছিল। তারা হল- জামাতের আমির মাওলানা নুরউদ্দিন, সেক্রেটারী মাওলানা লুৎফুর রহমান, সহ-সাধারণ সম্পাদক হাফেজ ফখরুল ইসলাম, বায়তুল মাল সম্পাদক মাস্টার আনোয়ার হোসেন ও জামাত কর্মী মোশাহিদ আলীকে লাখাই থানার পুলিশ আটক করে কারাগারে পাঠায়। এর পর ...